डॉ. विश्‍वास का कहना है, ‘इस तरह का डेंगू ख़तरनाक हो सकता है, क्योंकि मरीज को पता ही नहीं होता कि उसे डेंगू हो गया है। बुखार या कोई अन्‍य लक्षण दिखाई ना देने पर कई बार तो वो डॉक्टर के पास भी नहीं जाते।’ डॉ. विश्‍वास बताते हैं कि इस तरह के डेंगू में बहुत हल्का इंफेक्शन होता है। मरीज़ को बुखार नहीं आता, शरीर में ज़्यादा दर्द नहीं होता, चमड़ी पर चकत्ते भी नहीं होते। कई बार मरीज़ को लगता है कि उसे नॉर्मल वायरल हुआ है।